ગુજરાત વિધાનસભાની ચૂંટણીમાં ભાજપએ 99 સીટ સાથે બહુમતી મેળવીને ગુજરાતમાં ફરી એકવાર તેમની સરકાર બનાવશે. ત્યારે એક તરફ મુખ્યમંત્રીના નામની અટકળો ચાલી રહી છે ત્યા બીજી તરફ જીતુ વાઘાણીએ બુધવારે પત્રકાર પરિષદ યોજીને લોકોનો આભાર વ્યક્ત કર્યો હતો. સાથે કોંગ્રેસ પર નિશાન તાકતા જણાવ્યુ હતુ કે, કોંગ્રેસે ચૂંટણીમાં રાજકારણની ઘણી નીચી કક્ષાની વાતો કરી છે. જનતાએ અમારા પર જે વિશ્વાસ મુક્યો છે તે માટે હું આભાર માનું છુ. નરેન્દ્ર મોદીના નેતૃત્વમાં અમે ગુજરાતમાં ચૂંટણી લડ્યા છીએ અને અમારો મુદ્દો વિકાસનો હતો અને એ જ રહેશે. ગુજરાતમાં સતત 6 વખત ભારતીય જનતા પાર્ટીને જીત આપાવવા માટે સૌનો આભારી છુ. એ ઐતિહાસિક સફળતા ગુજરાતની જનતાએ અમને આપી છે. ફરી લોકોએ અમને તેમની સેવા કરવાનો મોકો આપ્યો છે એ બદલ આભાર વ્યક્ત કરુ છું.